תיכון הימלפרב

בית-הספר התיכון התורני על-שם פ' הימלפרב הוא תיכון ציוני-דתי לבנים בירושלים. בית-הספר נוסד בשנת 1920 בתור "תיכון מזרחי", ופעל ברחוב הלל שבמרכז העיר ירושלים. בשנת 1968 עבר בית-הספר למשכנו הנוכחי בשכונת בית וגן. בית הספר מוגדר תיכון תורני ולא ישיבה תיכונית, הבדל שמתבטא בגישתו הפתוחה. בית הספר נוהג לקיים את הטקס השנתי לציון יום הזיכרון לרצח יצחק רבין במשותף עם בית הספר הכללי השכן, תיכון בויאר. בית-הספר בולט באחוז זכאות לתעודת בגרות מהגבוהים בארץ, ובאחוז גבוה של תלמידים המתגייסים לשירות קרבי ולתפקידי קצונה בצה"ל. כיום מנהל את בית הספר הרב שלומי דנינו. אבן הפינה לבית הספר הונחה בנובמבר 1963, במעמד שר החינוך אבא אבן. את מבנה בית הספר תכננו האדריכלים שולמית נדלר, מיכאל נדלר ושמואל ביקסון. עם המעבר למבנה החדש בשנת 1968, הוסב שמו של המוסד על-שם פאול הימלפרב, נדבן אמריקני שתרם להקמת המבנה החדש. בשנת הלימודים תשע"ח נחנך מבנה נוסף לבית הספר עקב הגידול במספר התלמידים. ביוני 2023 הוכר מבנה בית הספר כמבנה לשימור על ידי עיריית ירושלים. ספריית בית הספר נחנכה באמצע שנות התשעים במעמד ראש העירייה, אהוד אולמרט. בשנת תשע"ז עברה ספריית בית הספר שיפוץ, וכן הוחל בפרויקט קטלוג דיגיטלי של כל ספרי הספרייה (באמצעות חברת אגרון). בצמוד לספרייה נמצא "חדר נועם" לזכרו של בוגר בית הספר, סרן נועם כהן, והוא משמש כחדר מחשבים בנוסף לחדר המחשבים הראשי של בית הספר. בשנת 2024 הספרייה עברה שיפוץ נרחב והוקדשה לזכר בוגרי בית הספר אשר נפלו במלחמת חרבות ברזל. בתיכון פועלת קפיטריה שמנוהלת על ידי שרון אהרון ומוכרת לתלמידים מאכלים חלביים ובשריים, חטיפים ושתייה. בית הספר זכה להישגים רבים בענפי ספורט רבים. נבחרת הכדורסל העפילה ארבע שנים ברציפות לגמר המחוזי (2013–2016) וזכתה פעם אחת בגמר המחוז. בשנת 2018 הנבחרת העפילה שוב לגמר המחוז. פעמיים נבחרת הכדורסל הצליחה להגיע לרבע גמר באליפות הארצית. בשנת 2018 התשע"ח זכה בית הספר באליפות חמ"ד של הישיבות והתיכונים הדתיים כשגברו על ישיבת שדה יעקב. בשנת 2019 זכתה הנבחרת בתואר שנה שנייה ברציפות, לאחר ניצחון 55:60 על קבוצת ישיבת בני עקיבא גבעת שמואל. היא זכתה שוב בשנת 2024. נבחרות מרוצי שדה של בית הספר זכו מספר פעמים במקומות ראשונים באליפות הארצית. בית הספר משתתף באופן קבוע במרתון ירושלים לזכר בוגר בית הספר מתן שביט. תיכון הימלפרב מאופיין באחוז גבוה יחסית של בוגרי בית הספר שמתגייסים לתפקידי לחימה ומגיעים לקצונה, הבולטים שבהם הם הרמטכ"ל הרצי הלוי ואלוף פיקוד המרכז אבי בלוט. בשירות החובה שלהם בצה"ל. בנוסף, רבים מבוגריו מגיעים ליחידות מובחרות בצבא. במלחמת חרבות ברזל נפלו שמונה לוחמים בוגרי התיכון. פרס החינוך הדתי לשנת תשס"ז אות הנשיא לחינוך לשותפות תשע"ז 1968-1953: ד"ר אליעזר פינצ'ובר 1992-1968: אברהם גולדברג 1997-1992: הרב ד"ר יהודה ברנדס 1997- 2020: הרב ירמיהו (ירמי) סטביסקי 2020- : הרב שלומי דנינו רשימת בוגרי התיכון תיכון הימלפרב ברשת החברתית אינסטגרם אתר האינטרנט הרשמי של תיכון הימלפרב תיכון הימלפרב, ברשת החברתית פייסבוק "תיכון הימלפרב", באתר הכל אודות מוסדות החינוך אירועי יום הזיכרון ליצחק רבין, באתר האגודה לקידום החינוך ירושלים אילאיל שחר, בתי- ספר תיכוניים / סיימו בהצטיינות, באתר nrg‏, 27 במרץ 2002 לילך שובל, בצה"ל מפרסמים את נתוני הגיוס: הירושלמים הכי קרביים, ת"א בתחתית אחוז המתגייסים, באתר ישראל היום, 13 במרץ 2022 900 אלף ל"י תרם הימלפרב להקמת בתי־ספר בבירה, מעריב, 3 בנובמבר 1963 ישיבת שימור אתרים מס' 99, מסמך "סדר יום" עמ' 26-27, באתר עיריית ירושלים, 18 ביוני 2023 אתר הספרייה. Avirachelgoldberg (2014-11-06), גמר הכדורסל הימלפרב אלופי ירושלים, נבדק ב-2018-05-02 יהודה לוינגר, ‏הימלפרב אלופת החמ"ד: הגביע עובר לירושלים, באתר "סרוגים", 6 במרץ 2018 סתיו נמר, ‏מענר שפירא ועד בן זוסמן: חמישה מהלוחמים שנהרגו – בוגרי תיכון הימלפרב בירושלים, באתר מעריב אונליין, 5 בדצמבר 2023 President Reuven "Ruvi" Rivlin (2016-09-20), נשיא המדינה העניק את "אות הנשיא לחינוך לשותפות" במסגרת כנס "תקווה ישראלית בחינוך", נבדק ב-2017-07-13 רחלי מלק-בודה, ‏"אי אפשר לפחד להפגיש את התלמידים עם דעות שונות", בעיתון מקור ראשון, 28 ביוני 2020